**Anatómiai tanulmányi versenykiírás
2014**

**Tematika:**

* az Állatszervezettan I. és II. előadások anyaga az emberi idegrendszer és az érzékszervek kivételével
* az Állatszervezettan gyakorlatok anyagából a következő állatcsoportok általános leírása és a példaállatok részletes anyaga.

– A soksejtű állatok
– A valódi szövetes állatok
– A kétoldalian szimmetrikus állatok tagozata
– Az ősszájúak altagozata
– A laposférgek törzse / Az örvényférgek osztálya / A füles planária
– A gyűrűsférgek törzse / A nyeregképzők osztálya / A földigiliszta
– A puhatestűek törzse / A csigák osztálya / Az éticsiga
– A vedlőállatok törzscsoportja
– A fonálférgek törzse / A sertés orsógiliszta
– Az ízeltlábúak törzse / A rovarok osztálya / Az óriáscsótány
– Az újszájúak altagozata
– A gerincesek törzse
– A valódi csontoshalak / A ponty
– A kétéltűek osztálya / A kecskebéka
– A magasabbrendű vagy magzatburkos gerincesek
– A hüllők (csak az általános leírás anyaga)
– A madarak osztálya / A házityúk
– Az emlősök osztálya / A laboratóriumi patkány / A házi macska

(Összehasonlító anatómiai praktikum I., 4. kiad., 2010; Összehasonlító anatómiai praktikum II., 4. kiad., 2012)

* az alapszövettan

**A verseny két fordulós:**

*Első forduló (írásbeli)*:
rövid, a szigorlati beugró kérdésekhez hasonló feladatok megoldása
ábrafelismerés és ábrafeliratozás

Azok a hallgatók, akik az első fordulóban 60 % feletti eredményt érnek el, mentesülnek az állattani szigorlati beugró dolgozat állatszervezettani részének megírásától, 70 % feletti eredménnyel pedig tovább lehet jutni a második fordulóra. Abban az esetben, ha a hallgató pontszáma nem éri el, de megközelíti a
60%-ot, lehetőséget biztosítunk arra, hogy a verseny 2. fordulójában a beugró mentességet (hasonló helyzetben lévő kollégáival) csapatot alkotva, kérdésekre szóban válaszolva / feladatokat megoldva szerezze meg.

*Második forduló (szóbeli,* nyilvános*)*:
felkészülést követően 10 perces előadás tartása a fenti anyagból húzott témában;
egy-egy átgondolást igénylő kérdés megválaszolása;
villámkérdések.

Azok a hallgatók, akik 80 % feletti eredményt érnek el a második fordulóban és egy megadott időpontig teljesítik az emberi idegrendszer és érzékszervek beszámolót, teljesítményüktől függően megajánlott **4 (jó)** vagy **5 (jeles) szigorlati részjegy**et kapnak állatszervezettanból. A legjobbakat külön is jutalmazzuk.

**Részvételi feltétel:** legalább elégséges kollokviumi jegy Állatszervezettan I.-ből

**Időpont:**

*Első forduló*: 2014. november 19., szerda (12. oktatási hét) 18:00, Déli Tömb - Kitaibel Pál terem (0-823)
(Az első forduló eredményéről minden résztvevő értesítést kap november 21., péntekig.)

*Második forduló*: 2014. november 29., szombat (13. oktatási hét) 9:00, Déli Tömb - Biológiai intézeti tanácsterem (7-411)

**Jelentkezés:** e-mailben Pálfia Zsolt tanár úrnál ([palfia.zsolt@ttk.elte.hu](file:///D%3A%5COKTATAS%5CAnatomia_verseny%5Cpalfia.zsolt%40ttk.elte.hu))

**Jelentkezési határidő:** 2014. november 12., szerda, 12:00 óra

**Szervezők:** Csikós György, Molnár Kinga, Lőw Péter, Pálfia Zsolt, Zboray Géza